Nika Prevca

Nika Prevca (; dzimusi  Kraņā) ir slovēņu tramplīnlēcēja, divkārtēja Pasaules kausa kopvērtējuma uzvarētāja (2024, 2025), 2025. gada pasaules čempione lēcienos gan no parastā, gan lielā tramplīna,  čempione jaukto komandu sacensībās, ka arī sudraba un bronzas medaļu ieguvēja individuālajās sacensībās.

 Karjera 
Guvusi panākumus junioru sacensībās. 2021. gada Pasaules čempionātā junioriem Lahti ieguva bronzas medaļu komandu sacensībās. Pēc gada Zakopanē izcīnīja zelta medaļas sacensībās uz parastā tramplīna un komandā, kā arī sudrabu jauktajā komandā. 2023. gada junioru čempionātā Vistlerā uzvarēja jaukto komandu sacensībās un ieguva divas sudraba medaļas: individuālajās sacensībās uz parastā tramplīna un komandā.

Pasaules kausā debitēja  Ņižņijtagilā ar 23. vietu. Pirmo reizi vietu uz pjedestāla Pasaules kausa posmos izcīnīja  Hincenbahā, Austrijā, ieņemot trešo vietu. Pasaules čempionātā pirmo reizi piedalījās 2023. gadā Planīcā, savā dzimtenē Slovēnijā. Sacensībās uz parastā tramplīna ieņēma 17. vietu, bet uz lielā tramplīna — 40. vietu. Startēja arī komandu sacensībās, kur Slovēnija ieņēma 4. vietu.

Pirmo uzvaru Pasaules kausā izcīnīja 18 gadu vecumā tā paša gada 16. decembrī Engelbergā, Šveicē. 2023.—2024. gada sezonā 12 reizes kāpa uz goda pjedestāla Pasaules kausa posmos, tostarp izcīnīja septiņas uzvaras. Kopā savācot 1454 punktus, N. Prevca kļuva par sezonas kopvērtējuma uzvarētāju.

2025. gada Pasaules čempionātā Tronheimā N. Prevca kļuva par pasaules čempioni sacensībās uz parastā tramplīna. Jaukto komandu sacensībās ieguva sudraba godalgu. Vēlāk izcīnīja zeltu arī sacensībās uz lielā tramplīna, kļūstot par pirmo sieviešu tramplīnlēcēju, kas vienā pasaules čempionātā uzvarējusi lēcienos gan no parastā, gan lielā tramplīna.  sacensībās Vīkešunnā, veicot 236 metrus tālu lēcienu, laboja pasaules rekordu sievietēm lidojumos ar slēpēm. 2024.—2025. gada sezonā izcīnīja otro Pasaules kausa kopvērtējuma uzvarētājas titulu.

, kas viņai bija pirmās karjerā, viņa ieguva sudraba medaļu sacensībās uz parastā tramplīna. Uz lielā tramplīna ieguva bronzas medaļu, bet jaukto komandu sacensībās kļuva par olimpisko čempioni.

 Karjeras rezultāti 

 Olimpiskās spēles 
 Gads Vieta Parastais tramplīns Lielais tramplīns Jaukto komandu sacensības   Milāna un Kortīna2.3.1.

 Pasaules čempionāts 
 Gads Norises vieta Parastais tramplīns Lielais tramplīns Komandu sacensības Jaukto komandu sacensības 2023  Planīca 17. 40. 4. — 2025  Tronheima1.1. 4.2.

 Pasaules kausa kopvērtējums 
 Sezona Vieta 2021.—2022.  22. 2022.—2023.  19. 2023.—2024. 1. 2024.—2025. 1.

 Personiskā dzīve 
Viņai ir trīs brāļi un māsa. Visi trīs viņas brāļi Peters, Cene un Domens arī ir tramplīnlēcēji. Viņas tēvs, kuram pieder mēbeļu bizness, ir starptautisks tramplīnlēkšanas tiesnesis.

 Atsauces 

 Ārējās saites 

Kategorija:2005. gadā dzimušie
Kategorija:Slovēnijā dzimušie
Kategorija:Slovēnijas tramplīnlēcēji
Kategorija:Slovēnijas sportisti 2026. gada ziemas olimpiskajās spēlēs
Kategorija:Tramplīnlēcēji 2026. gada ziemas olimpiskajās spēlēs
Kategorija:2026. gada ziemas olimpisko spēļu medaļnieki
Kategorija:Slovēnijas olimpiskie sudraba medaļnieki
Kategorija:Olimpiskie sudraba medaļnieki tramplīnlēkšanā
Kategorija:Slovēnijas olimpiskie zelta medaļnieki
Kategorija:Olimpiskie zelta medaļnieki tramplīnlēkšanā
Kategorija:Slovēnijas olimpiskie bronzas medaļnieki
Kategorija:Olimpiskie bronzas medaļnieki tramplīnlēkšanā